cyanic-selkie/wikianc huggingface dataset:
Clarice Starling
Hannibal
Elokuvassa Hannibal Clarice Starling on noin 30-vuotias FBI-agentti, jonka ura on vaakalaudalla kostonhaluisen Yhdysvaltain oikeusministeriön virkamiehen Paul Krendlerin takia. Clarice osallistuu huumeratsiaan, jossa hän joutuu ampumaan vauvaa sylissä pitävän naisen, joka on aikeissa ampua Claricea. Claricen esimies syyttää häntä tästä aiheutuvasta sotkusta, ja hänet siirretään väliaikasesti pois virastaan, lähinnä Krendlerin yllyttämisen takia. Clarice saa kannustavan kirjeen Lecteriltä, joka majailee Firenzessä, Italiassa.
Yksi Lecterin harvoista eloonjääneistä uhreista, sadistinen pedofiili Mason Verger, haluaa saada Lecterin käsiinsä, ja on tarjonnut suuren palkkion sille, joka tuo Lecterin ennemmin Vergerille kuin FBI:lle. Korruptoitunut Firenzen poliisipäällikkö Renaldo Pazzi huomaa Vergerin ilmoituksen, ja yrittää saada Lecterin napatuksi omin avuin. Clarice saa selvillä Pazzin aikeet, ja yrittää varoittaa häntä, mutta Lecter kuitenkin hirttää Pazzin saadessaan tietää tämän suunnitelmista. Tämän jälkeen Lecter pakenee Yhdysvaltoihin ja alkaa seuraamaan Claricen liikkeitä. Samaan aikaan korruptoituneet agentit, varsinkin Krendler, työntävät Claricea nurkkaan FBI:ssä, ja Krendler avustaa salaisesti Vergeriä hänen yrityksessään napata Lecter. Clarice yrittää löytää Lecterin ensimmäisenä, ei ainoastaan napatakseen hänet, vaan myös pelastakseen Vergeriltä, joka on aikeissa kiduttaa ja syöttää Lecter elävältä villisioille.
Krendler on lavastanut Claricen kirjoittamalla väärennettyjä kirjeitä Lecterin nimissä. Tämä johtaa Claricen hyllyttämiseen FBI-virastaan, joka on nyt täysin voimaton Vergerin miehille, jotka onnistuvat vangitsemaan Lecterin. Clarice on tietoinen, että Lecter on vangittuna, ja yrittää pelastaa hänet. Clarice saa ampumahaavan, ja Lecter vie hänet saarella sijaitsevaan huvilaan hoitaakseen haavan. Lecter koittaa aivopestä Claricen huumaamalla tämän päihteillä, ja yrittää saada Claricen uskomaan, että Clarice olisi itse hänen kuollut siskonsa Mischa. Lecter vangitsee Krendlerin ja suorittaa hänelle kraniotomialeikkauksen, Krendlerin ollessa vielä elossa. Pramean illallisen aikana Lecter ottaa palan Krendlerin etuaivoista, ja ruskistaa sitä paistinpannulla. Kirjassa Lecter syöttää Krendlerin aivonpalasen Claricelle, joka pitää sitä herkullisena.
Kirjan kiistellyimmässä osuudessa Clarice riisuu paitansa ja tarjoaa toisen rintansa Lecterille. Tämä ottaa tarjouksen vastaan, ja heistä tulee rakastavaisia. He molemmat katoavat, ja heidät huomataan yhdessä uudestaan vasta kolmen vuoden kuluttua oopperatalolla Buenos Airesissa.
Erot
Elokuvassa Uhrilampaat Claricen rooli pysyy lähes muuttumattomana kirjan versioon nähden, sen sijaan Hannibal-elokuvassa hänen tekemisensä ja tarina eroavat huomattavasti kirjan versiosta. Esimerkiksi elokuvan lopussa Lecter ei yritä aivopestä Claricea, ja Clarice ei halua syödä Krendlerin aivoja. Hän laittaa Lecterin käsirautoihin itsensä kanssa, saadakseen Lecterin pysymään talossa poliisin tuloon asti. Clarice tajuaa, että ainoa tapa, jolla Lecter pääsisi karkuun, on katkaista Claricen käsi. Claricen käden sijaan Lecter kuitenkin katkaisee oman kätensä lihaveitsellä.
Nainen ja ääni
Nainen ja ääni on laulaja ja sanoittaja Kiti Neuvosen neljäs studioalbumi vuodelta 1991. Levyn on kustantanut Polarvox Oy ja tuottanut Jyrki Niemi. Niemi on myös osallistunut sävellystyöhön sekä tehnyt kappaleiden sovitukset ja miksaukset JJ-Studiossa. Äänityksestä tässä studiossa on vastannut Juuso Nordlund ja MSL-Studiossa Jani Viitanen.
Albumin tunnetuimpia kappaleita on Heimo Suntion tekemä "Kaupungin valot", joka julkaistiin singlenä jo vuonna 1985.
C-kasetin kansipaperin on valmistanut Kirjapaino Mondial Oy ja kannen valokuvan on ottanut Maarit Kytöharju.
Kappaleet
Kasetin teksteissä viimeinen kappale on muodossa Elegia V.
Kontaminaatio (kielitiede)
thumb|[[Lusikkahaarukka|Lusikka-haarukka-yhdistelmä, spork-nimellä tunnettu ruokailuväline.]] Kontaminaatio on kielitieteen ilmiö, jossa kahdesta (tai useammasta) sanasta on muodostettu uusi sana tai termi. Tyypillinen kontaminaatio on esimerkiksi partiolaisten ja retkeilijöiden suosimasta lusikan ja haarukan yhdistävästä ruokailuvälineestä käytetty nimi spork (engl. spoon eli lusikka ja fork eli haarukka), josta käytetään usein suomessa kontaminaatiota luha.
Kontaminaatiot eli yhdistelmäsanat (portmanteau-sanat) muodostavat usein sanan käsitteelle, josta ei luontevasti käytettäisi kontaminaation taustalla olevia sanoja erillisinä. Kontaminaatioita muodostetaan tietoisesti, mutta niitä syntyy myös tiedostamattomasti tai vahingossa, ikään kuin sanaleikkeinä.
Taustaa
Kontaminaatiot ovat sekamuodosteita ja uudissanoja. Yhdistelmäsanasta on käytetty myös nimitystä sanatasku, jota Kirsi Kunnas käytti suomentamassaan Lewis Carrollin romaanissa Liisan seikkailut peilimaailmassa (, 1871). Romaaniin sisältyy nonsense-runo "Pekoraali" (Jabberwocky), joka koostuu lähes kokonaan Carrollin itse keksimistä uudissanoista.
Carroll käytti sanataskusanoista nimitystä portmanteau word, joka on sekin jo sanatasku. Sana juontuu ranskan sanoista porter (kantaa) ja manteau (päällystakki). Sana merkitsee isoa kaksiosaista matkalaukkua (saranoitu kapsäkki, englanniksi suitcase). Carroll selitti joitakin sanoja. Niistä yksi, galumphing, on jopa päässyt Oxford English Dictionaryyn. Galumphing muodostuu sanoista gallop 'laukata' ja triumphant 'voittoisa, voitonriemuinen'; sana merkitsee 'marssia riemuitsevasti epäsäännöllisin loikkivin liikkein'. Kaikkia sanoja Carroll ei selittänyt (esim. vorpal), ja tällaisten sanojen lähtökohtia on vain koetettu tulkita.
Muodostaminen ja merkitys
Sanatasku muodostetaan yleensä siten, että kahdesta tai useammasta alkuperäisestä sanasta osa jää jäljelle ja osa tippuu pois. Tavallisesti ensimmäisestä sanasta säilyy alkuosa ja jälkimmäisestä sanasta loppuosa tai sanoista säilyvät vain alkuosat. Yhdessä jäljelle jääneistä osista muodostuu uusi sana, joka sisältää merkityksiä kummastakin alkuperäisestä sanasta, mutta kuvaa ehkä jotakin täysin uutta asiaa.
Uusi sana voi olla myös termi, joka kuvaa yhdellä sanalla jotakin tiettyä asiaa, johon kumpikin alkuperäinen sana liittyy. Tällainen on esimerkiksi sana finglish (engl. Finnish + English), jolla tarkoitetaan suomen ja englannin sekamuotoa, kuten Pohjois-Amerikan suomalaisten siirtolaisten puhumaa amerikansuomea (fingelska).
Osa kontaminaatioista muodostuu siten, että sanaan liittyy toisen sanan etu- tai takaosa. Watergate-skandaalista on johdettu myöhemmin erinäisiä muita -gate-skandaaleja. Suomessa tunnetuin lienee ns. Irak-gate eli tapahtumaketju, joka johti Suomen pääministerin Anneli Jäätteenmäen eroon kesällä 2003. Alkoholisti-sanasta on johdettu useita -holismi ja -holisti-päätteisiä uusia sanoja. "Suklaariippuvaisesta" henkilöstä voidaan käyttää englanniksi sanaa chocoholic (suklaa eli chocolate ja -holic). Toinen vastaava yleisesti englanninkielessä käytetty sana on workaholic. Sitä vastaa suomen sana työnarkomaani, joka sekin viittaa riippuvuuteen vaikkei ole portmanteau-sana.
Esimerkkejä
Pokémon-animaatiosarjan hahmojen nimet ovat yleensä kontaminaatiota. Jo sarjan nimi itsessään on portmanteau, se on lyhenne englannin sanoista Pocket Monsters eli taskuhirviöt. Esimerkiksi Torchic on pieni mutta äkäinen, oranssi-keltainen tipun näköinen otus, jonka päälaella on liekkimäinen töyhtö. Nimi on yhdistelmä sanoista torch (soihtu) ja chick (tipu). Torchicin seuraava kehitysmuoto on Combusken, vähän isompi ja kanamaisempi otus. Tämä nimi muodostuu sanoista combustion (palaminen) and chicken (kana). Viimeinen kehitysmuoto on Blaziken. Ärhäkkä taistelija on muodoltaan haukkamaisempi kanaeläin, se on punainen ja sen vahvoissa jaloissa on keltaiset kuviot. Nimi juontuu sanoista blaze (roihu tai vihanpurkaus) ja chicken. Alkuperäiset japanilaiset nimet muodostuvat vastaavasti.
Brunssi (engl. brunch) tarkoittaa aamiaisen ja lounaan välimuotoa, ja muodostuu sanoista breakfast (aamiainen) + lunch (lounas).
Yritysten nimistä löytyy sanataskuja. Esimerkiksi FedEx (kuljetus- ja kuriiripalveluja maailmanlaajuisesti tarjoava yhdysvaltalainen yhtiö) muodostuu yhtiön alkuperäisestä nimestä Federal Express.
Intiankyttyrädelfiini
left|thumb|250px|Lajin koko ihmiseen verrattuna.
Kontaminaatio (kielitiede)
Esimerkkejä
Yhdysvaltalainen kaupunki Texarkana sijaitsee Texasin ja Arkansasin osavaltioiden välillä. Lähellä on myös kolmas osavaltio Louisiana.
Viihdelehdistö käyttää elokuvatähtipariskunta Brad Pittistä ja Angelina Joliesta yhteisnimitystä Brangelina.
Twilight-elokuvasarjan faneista käytetään nimitystä "Twihards", joka on yhdistelmä Twilight-sanasta ja ilmaisusta die-hard fan, joka englannin kielessä tarkoittaa erittäin uskollista ja vannoutunutta ihailijaa. Vaikka sananalut twi ja die näyttävät erilaisilta, niiden ääntämys on samankaltainen.
Spamalot on Monty Python -komediaryhmästä tutun Eric Idlen arthuriaaninen komediamusikaali, jolla on löyhä yhteys Monty Python -ryhmän elokuvaan Monty Pythonin hullu maailma (engl. Monty Python and the Holy Grail, 1974). Musikaalin nimi Spamalot on sanatasku Kuningas Arthurin linnan nimestä Camelot sekä Monty Pythonin lentävä sirkus -komediasarjan sketsistä nimeltä "Spam". Spam-sana on päätynyt tarkoittamaan myös roskapostia – spämmiä ei kukaan halua.
Jänönvihma
Jänönvihma (Cytisus scoparius) eli jänönpapu on monivuotinen, kesävihanta ja yksikotinen pensas, joka kuuluu vihmojen sukuun ja hernekasvien heimoon. Se on kotoisin Euroopasta mutta on levinnyt ihmisen avustamana myös muualle maailmaan.
Ulkonäkö ja koko
thumb|left|180px|Jänönvihman kukat ovat perhomaiset kuten useimmilla muilla hernekasveilla. Jänönvihma on pysty tai koheneva, runsashaarainen ja piikitön pensas, jonka korkeus on tavallisesti 60–100 senttimetriä ja enimmillään 2 metriä. Sillä on kalju, viisisärmäinen haararanka, johon on kiinnittynyt kierteisesti kolmilehdykkäisiä lehtiä. Nuorilla yksilöillä on karvainen haararanka ja ehyet lehtilavat. Yksittäinen lehdykkä on vihreä, 6–20 millimetriä pitkä, soikeanpitkulainen tai vastapuikea ja kalju tai myötäkarvainen.
Jänönvihmalla on kaksineuvoiset, vastakohtaiset kukat, jotka puhkeavat lehtihankoihin yksittäin tai pareittain huhti–kesäkuussa. Niissä on keltainen teriö, 5 millimetrin pituinen kalju verhiö, 10 millimetrin pituinen perä ja 10–14 millimetrin pituinen purje. Muiden hernekasvien tapaan sen hedelmät ovat palkoja.
Levinneisyys
Jänönvihman luontainen levinneisyysalue Euroopassa ulottuu pohjoisessa Britteinsaarille ja Skandinavian eteläosiin, idässä Puolaan ja Romaniaan ja etelässä Iberian niemimaalle. Se on levinnyt myös Pohjois-Amerikkaan, Australiaan ja Uuteen-Seelantiin, missä se luokitellaan nykyään haitalliseksi vieraslajiksi. Suomessa sitä kasvatetaan joskus koristepensaana aivan eteläisimmällä rannikolla ja Ahvenanmaalla.
Zou Kai
Zou Kai (, s. 25. helmikuuta 1988 Luzhou, Sichuan) on kiinalainen telinevoimistelija, olympiavoittaja, maailmanmestari ja Aasian kisojen kultamitalisti.
Zou voitti Pekingin kesäolympialaisista 2008 kultaa permannolta, rekiltä ja joukkuekilpailusta. Lontoossa 2012 hän saavutti kultaa permannolta ja joukkuekilpailusta sekä pronssia rekiltä. MM-kilpailuissa Zou on voittanut joukkuekultaa Århusissa 2006, Stuttgartissa 2007 ja Tokiossa 2011.
Vuoden 2009 MM-kilpailuissa Zou voitti rekillä maailmanmestaruuden ja saavutti permannolla hopeaa. Samoille mitalisijoille hän ylsi Tokion MM-kilpailuissa 2011. Vuoden 2006 Aasian kisoissa Dohassa hän sai kultaa permannolla ja joukkuekilpailussa sekä hopeaa rekillä.
Zou on 150 senttimetriä pitkä ja paina 47 kilogrammaa.
Kuoksenjärvi
Kuoksenjärvi on Pirkanmaalla Kuhmoisissa ja Keski-Suomessa Jämsässä metsäalueella sijaitseva järvi.
Maantietoa
Sen rantaviivan pituus on 25,8 kilometriä ja järven rannat ovat metsämaata. Ympäristön asutus on haja-asutusta. Se muodostuu kuudesta kiinteästä ja lähes sadasta vapaa-ajan asunnosta. Niille tulee tiet Pukarankulman kautta ja Herettyyn kulkevilta tieltä. Kuhmoisten ja Jämsän välinen kuntaraja jakaa järven lähes puoliksi sen tulojoen ja laskujoen kautta kulkevalla mutkaisella linjauksella.
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Pääskylänjoen valuma-alueella (35.76), jonka Pukarajärven alueeseen (35.764) se kuuluu. Järven vedenpinnan korkeus on 123,5 metriä mpy. Järven tärkein tulouoma on Pitkäjärven valuma-alueen (35.765) lasku-uoma, joka laskee Kuoksenjärveen virrattuaan Pitkäjärvestä (214 ha) ensin Teinusjärven (27 ha) läpi. Järveen on johdettu kolmattakymmentä metsä- ja suo-ojaa. Osa niistä tuo vettä kauempaakin ja osa pienistä järvistä. Esimerkiksi Kylmälahden etelärantaan laskee Kärpäslammin (5 ha) laskuoja ja pohjoisrannan Veikkasenlahteen Valkealammi (4 ha) ja Kuikkalammi (1 ha) yhdessä, järven etelärantaan Nännälammin oja, Hirviniemen edustalle Leissanpohjaan Otsikkojärvi (6 ha) ja Kovassuo, ja järven itärantaan Aulusjärvi (71 ha). Järven laskujoki lähtee Koskelahden eteläpäästä jokena, joka virtaa Ruhkalammin (16 ha) kautta Pukarajärven (195 ha) Latopohjaan.
Historiaa
Vuoden 1855−1856 Kalmbergin kartastossa järvi oli autio lukuun ottamatta sen luoteispään ainoan Kuoksen maataloa.
Vuoden 1965 peruskartassa löytyy pieniä peltopalstoja Kylmälahden itäpäästä ja järven luoteispäässä. Järvellä on kartassa seitsemän maatilaa, seuraavassa niitä on toiminnassa ehkä neljä.
Andrei Nelidov
Hän on Yhtenäinen Venäjä -puolueen jäsen. Hän on ollut Karjalan nimitettynä edustajana Venäjän parlamentin ylähuoneessa 2006-2010. Aikaisemmin hän toimi Petroskoissa laivanvarustamon johtajana 2000-2002. Hän on toiminut Pietarissa liike-elämässä ja Leningradin alueen hallinnossa.
Drilli
Ulkonäkö
Drilli muistuttaa mandrillia, mutta sen naama ei ole yhtä värikäs. Nenä on pitkä ja kasvot ihmismäiset, lyhytkarvaiset. Uroksella on kaulan ympärillä harja. Vartalo on koiramainen, hartiat selvästi korkeammalla kuin lantio. Pituus on 60–70 senttimetriä ja paino alle 20 kilogrammaa. Häntä on vain 5–7 senttiä pitkä.
Levinneisyys
Drillit elävät Kamerunissa, Sanaga-riven pohjoispuolella ja Päiväntasaajan Guineassa Biokon saarella.
Ravinto
Drillien ravinto ovat erilaiset kasvinosat ja hyönteiset.
Rasinjärvi
Rasinjärvi on Keski-Suomessa Jämsän Rasissa ja Kuhmoisten Kylämässä sijaitseva järvi.
Maantietoa
Järven pinta-ala on 50 hehtaaria ja se on 2,5 kilometriä pitkä ja 750 metriä leveä. Se sijaitsee Pitkäjärven länsipuolella Pukarajärveltä alkavan kalliomurroksen painaumassa. Monet sen rantojen rinteistä putoavat viistosti veteen. Järvellä on kartan mukaan neljä saarta, joista suurin on 80 metriä pitkä ja 70 metriä leveä. Eräässä toisessa 65 metriä pitkässä saaressa on mökki. Muut saaret ovat luotoja. Järvenen rantaviivan pituus on 6,3 kilometriä ja sen rannat ovat metsämaata. Järven ympäristö on haja-asutusaluetta, joka muodostuu kuudesta tilasta ja vajaasta 30 vapaa-ajan asunnosta. Niille tulee tiet ohi kulkevasta yhdystiestä 3284. Järven eteläpään halki kulkee Jämsän ja Kuhmoisten välinen kuntaraja. Suuri osa järvestä jää Jämsän puolelle.
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Pääskylänjoen valuma-alueella (35.76), jonka Pitkäjärven valuma-alueeseen (35.765) se kuuluu. Järven vedenpinnan korkeus on 123,8 metriä mpy. Siihen on johdettu kaksi lyhyttä metsäojaa. Niiden lisäksi siihen laskee lähijärvien laskuojia. Näitä ovat Jussinvuorella sijaitseva pieni Koljonlampi ja alempana sijaitsevat molemmat Riihijärvet. Ilman näitä Rasinjärvi olisi latvajärvi, jonka laskuoja Salmenoja laskee Pitkäjärveen.
Haiti kesäolympialaisissa 2012
Haiti osallistui Lontoon olympialaisiin vuonna 2012 joukkueella, johon kuului viisi urheilijaa kahdesta eri lajista. Tämä oli Haitin viidestoista esiintyminen kesäolympialaisissa. Lipunkantajana avajaisissa toimi judoka Linouse Desravine ja päättäjäisissä juoksija Marlena Wesh. Kaikki neljä Haitin joukkueen yleisurheilijaa olivat syntyneet Yhdysvalloissa.
Wilma-Emilia Kuosa
Wilma-Emilia Kuosa (s. 1988 Helsinki, Suomi ) on suomalainen tanssitaiteilija, joka on erikoistunut jazztanssiin. Hän tekee töitä myös tanssinopettajana, koreografina, laulajana ja kirjoittaa runoja. Hän valmistuu maisteriksi Nizzassa sijaitsevasta Offjazz Dance Center -tanssikorkeakoulusta vuoden 2020 keväällä. Kuosa asuu Ranskassa, Nizzassa ja Helsingissä.
Opiskelu ja ura
Kuosa on syntynyt Helsingissä vuonna 1988. Hän halusi jo pienenä tanssijaksi ja harrasti tanssia kolmevuotiaasta. Hän pyrki Oopperan balettikouluun mutta ei päässyt sinne. Hän ei kuitenkaan lannistunut ja on ammatiltaan jazztanssija, tanssinopettaja ja koreografi. Hän valmistuu maisteriksi Nizzassa sijaitsevasta Offjazz Dance Center -tanssikorkeakoulusta vuoden 2020 keväällä. Hän on Suomen lisäksi esiintynyt Ranskassa ja Beninissä, Länsi-Afrikassa ja keikkailee kansainvälisesti freelancerina. Kuosa on perustanut kaksi jazztanssikollektiivia: ”JazzAttack” ja ”RAW”. Hän toimii niissä koreografina yhdessä Minttu Pietilän kanssa.
Runojen taustaa
Koska Kuosa työskenteli tanssijana, ja kaikki hänen tuttunsa olivat myös työkseen esiintyviä taiteilijoita, joiden näytökset päättyivät illalla kymmenen aikoihin, hänen elämänsä oli ”vampyyrin vuorokausirytmissä”. Töistä mentiin suoraan viettämään aikaa ravintolaan, ja niissä kuvioissa hän tapasi esiintyviä taiteilijamiehiä joilla oli päihderiippuvuus. Hän rakastui tällaisiin miehiin ja oli heidän kanssa useissa epäonnistuneissa parisuhteissa.
Kuosa oli tällaisissa suhteissa 18-vuotiaasta 26-vuotiaaksi, jolloin hän alkoi miettiä miksi aina ajautuu samanlaisiin parisuhteisiin alkoholistin läheiseksi. Viimeisimmän tällaisen parisuhteen hajottua hän alkoi kirjoittaa runokirjaansa, jota kirjoitti viisi vuotta. Kirjassaan hän on yhdistänyt omia parisuhteitaan ja ystäviensä kertomia kokemuksia heidän parisuhteistaan. Koska addiktilla kaikki aika menee addiktion toteuttamiseen, jää seksi ehkä ainoaksi yhdessäolon muodoksi juhlimisen ulkopuolella, ja siitä saattaa tulla jopa vallankäytön väline.
Kuosa koki kirjan kirjoittamisen olleen eheyttävää ja terapeuttista. Hän sanoo: ”En ole enää se tyttö, joka olin, kun aloin kirjoittamaan kirjaa.” Kirja julkaistiin yhtenä kirjana Basam Booksin 11 runokirjan Puhuva runo -sarjassa.
Mike Rowe
Michael Gregory "Mike" Rowe (s. 18. maaliskuuta 1962 San Francisco Kalifornia) on Yhdysvalloista kotoisin oleva tv-persoona, joka tunnetaan erityisesti juontamastaan sarjasta Likaiset työt.
Mike Rowe opiskeli Overlean lukiossa, myöhemmin hän valmistui Towson Universityn yliopistossa, Marylandissa.
Tv-ura
Mike Rowe työskentelee Discovery Channelille juontaen ohjelmia Hengenvaarallinen saalis, American Chopper sekä Likaiset työt, jossa hän aloitti vuonna 2003.
Vuonna 2006 hän juonsi viikoittaista Shark Week 2006:a.
Mike Rowen ensiesiintyminen Discovery-kanavalla tapahtui ohjelmassa Valley of the Golden Mummies. Hän on myös Likaiset työt -sarjan päähenkilö.
Yksityiselämä
Rowe asuu San Franciscossa.
NHL:n varaustilaisuus 2008
pienoiskuva|250px|Tilaisuuden päälava NHL:n varaustilaisuus 2008 oli NHL:n 46. varaustilaisuus. Se pidettiin kesäkuussa Scotiabank Placella Ottawassa, Ontarion osavaltiossa. Tilaisuudessa varattiin lähinnä 1990-ikäluokan pelaajia, mutta myös loppuvuodesta 1989 syntyneitä. Ykkösvarauksena Tampa Bay Lightning otti keskushyökkääjä Steven Stamkosin. Vuoden 2008 NHL draft on osoittautunut yhdeksi parhaista, sillä joukossa on monia erittäin lupaavia pelaajia, tähtitason pelaajia ja yksi maalipörssin voittaja.
Varausvuorojen arvonta
Varausvuorojen arvonnassa, jossa päätettiin viiden huonoimmin sijoittuneen joukkueen varausjärjestys, Tampa Bay Lightning voitti. Tampa Bay siis saa varata ensimmäisenä. Seuraavana varaavat Los Angeles Kings, Atlanta Thrashers, St. Louis Blues ja New York Islanders. Loput varausvuorot menevät runkosarjan sijoitusten mukaan.
Tatra T6
Tatra T6 voi tarkoittaa:
Pettersson
Pettersson on muun muassa seuraavien henkilöiden sukunimi:
Hämeenkyrön Urheiluautoilijat
Häm-UA (Hämeenkyrön urheiluautoilijat) on suomalainen autourheiluseura Hämeenkyröstä. HämUA:n erityistoimintaa ovat ralli, rallicross ja jokamiesluokka. Tunnetuimpia seuran kannattajia ovat mm. Jari Lamminsivu ja Aki Karttunen. Häm-UA:lla on myös nuorisotiimi, jonka toimintana on pääasiassa karting.
Perhokalastuksen maailmanmestaruuskilpailut 2007
thumb|Tapahtuman virallinen logo '''Perhokalastuksen 27. maailmanmestaruuskilpailut''' järjestettiin 13.–20.6.2007 Kemissä ja Simossa.
Paikkana toimi Veitsiluodon järvi Kemissä ja Simojoki Simosta Ranualle. Simojoki oli jaettu neljään eri sektoriin, jotka oli suunniteltu tarkoin etukäteen. Sektorit asettuivat parhaille koskipaikoille. Sektorit oli puolestaan jaettu pienempiin noin 200 m leveisiin alueisiin eli pooleihin. Yhdellä poolilla kilpaili yksi kilpailija kerrallaan.
Kilpailussa noudatettiin seuraavia sääntöjä. Kilpailija ei saa ylittää poolin rajaa, eikä heittää perhoa rajojen ulkopuolelle. Kilpailijalla saa olla tukijoukko mukanaan, mutta vain joukkueen kapteeni saa antaa ohjeita kilpailijalle. Jokaista kilpailijaa kohden on yksi valvoja, joka seuraa kilpailun etenemistä ja huomauttaa mahdollisista sääntörikkomuksista. Jos sääntöjä rikotaan toistamiseen, tästä ilmoitetaan tuomaristolle. Valvojan tehtävänä on myös mitata ja vapauttaa kalat.
Kilpailussa oli sekä yksilö- että joukkuekilpailuosuus.
Kilpailuun otti osaa 126 kilpailijaa. Lisäksi joukkueeseen voi kuulua kapteeni ja manageri. Kilpailijat olivat seuraavista maista: Alankomaat, Australia, Belgia, Bosnia ja Hertsegovina, Englanti, Espanja, Etelä-Afrikan tasavalta, Irlanti, Italia, Japani, Kanada, Kroatia, Norja, Puola, Portugali, Ranska, Romania, Slovakia, Slovenia, Skotlanti, Suomi, Tšekin tasavalta, Uusi-Seelanti ja Yhdysvallat.
Suomen joukkue:
Jarmo Nikku
thumb|Jarmo Nikku esiintymässä [[Hoedownin kanssa lokakuussa 2010.]] Jarmo Kalevi Nikku (s. 11. lokakuuta 1958 Lappeenranta ) on suomalainen kitaristi, säveltäjä ja sovittaja. Hän on vaikuttanut Faroutin, Broadcastin, Kirkan , Hectorin, Mikko Kuustosen, Heikki Silvennoisen, Heikki Helan, Kummelin, Hoedownin ja H.A.R.P.:n levyillä. Hän on soittanut 2 600 levytetyllä kappaleella ja esiintynyt useiden tv-ohjelmien taustayhtyeissä.
Ura
Nikku kiinnostui kitaransoitosta 1970-luvun alkupuolella, kun hän kuuli koulun piirustustunnin aikana ystävänsä kelanauhalta Santanan kappaleen Black Magic Woman ja hollantilaisen Focus-yhtyeen kappaleen Sylvia. Hän alkoi seurata amerikkalaisten tähtikitaristien tekemisiä, ja nähtyään televisiossa suomalaisia kitaristeja kuten Juha Björninen ja Heikki Laurila, hän ymmärsi, että Suomessakin on mahdollista elää kitaristina, ja alkoi harjoitella hullun lailla.
Vuonna 1982 Esa Kaartamo houkutteli Nikun Broadcast-yhtyeen jäseneksi. “Esa sanoi, että olet bändissä, sunnuntaina on treenit ja tiistaina on keikka. […] Ei meidän tarvinnut sopia mitään. Kun rupesimme soittamaan, se napsahti automaattisesti. Minun oli maailman helpointa soittaa Esan kanssa, ja luulen, että se oli molemminpuolista.” Tässä tehtävässä Nikku sai osakseen julkisuutta, joka johti studiomuusikon uralle. Monista studiomuusikoista poiketen hän kävi myös soittamassa keikoilla. “En voinut kuvitella mitään parempaa kuin tallentaa päivällä levyjä mahtavien jätkien kanssa ja soittaa illalla mahtavia keikkoja. Onneksi rouva piti samaan aikaan perheeni läjässä.”
Nikku on säveltänyt kappaleen ”Peggy”, jolla Samuli Edelmann osallistui Eurovision laulukilpailuun Suomen karsintaan vuonna 1991. Kappale tuli toiseksi, pian se nousi listaykköseksi. Tuloksena singlestä oli platinalevy. Kappale löytyy Edelmanin toiselta levyltä Peggy – Pienestä kii.
Kun levymyynti alkoi yleisesti laskea, ei studiossakaan enää ollut kovin kiirettä. Samaan suuntaan vaikutti se, että artistit ja biisintekijät alkoivat äänittää kappaleitaan kotona ja myös käyttivät koneita musiikin tekemiseen. Nikku siirtyi yhä enemmän teatterin puolelle, esiintyen esim. Tampereen Teatterin Cats-musikaalissa, Helsingin kaupunginteatterin Kinky Bootsissa ja Turussa Stingin musikaalissa The Last Ship. .
Nikun ensimmäinen sooloalbumi Line by Line julkaistiin vuonna 2019. Toinen albumi Landmarks julkaistiin vuonna 2022.
Nikku on esiintynyt myös oman yhtyeensä kanssa. Vuonna 2018 yhtyeen nimi oli Jarmo Nikku Quartet ja sen muut jäsenet olivat rumpali Topi Kurki, basisti Jari Heino ja kitaristi Jari Nieminen. Tyyliin ovat vaikuttaneet Steve Gadd Bandin ja Mike Landaun musiikki.
Nikku on toiminut myös kitaransoiton opettajana. Hänen soitinvalikoimaansa kuuluu myös mandoliini sekä useita muita kielisoittimia. Nikulle myönnettiin valtion ylimääräinen taiteilijaeläke vuonna 2021.
Pitkäjärvi (Kuhmoinen, Jämsän raja)
Pitkäjärvi on Keski-Suomessa Jämsän Rasissa ja Pirkanmaalla Kuhmoisten Kylämässä sijaitseva järvi.
Maantietoa
Järven pinta-ala on 214 hehtaaria eli 2,1 neliökilometriä ja se on 5,9 kilometriä pitkä ja 1,3 kilometriä leveä. Se sijaitsee erämaa-alueella Isojärven kansallispuiston ulkopuolella. Järvi on pitkä ja kapea ja se on samansuuntainen kuin Isojärvi. Sen eteläpuolella on Kuoksenjärvi, jonne se laskeekin. Järvellä on pitkä järvenselkä, jonka sivuilla on kaakkoispäässä lahtia ja saaria. Sen luoteispäässä on kapea 1,8 kilometriä pitkä lahtimainen osa ja sen kaakkoispää muodostaa 30 metriä leveän salmen taakse Toijanlahden.
Järvellä on kartan mukaan 10 saarta. Kolme suurinta saarta sijaitsevat järven keskikohdassa. Suurin saari Lauttasaari on 400 metriä pitkä ja 250 metriä leveä. Sen pinta-ala on kartasta mitattuna 5,5 hehtaaria. Sen vieressä on Karhusaari, joka on 260 metriä pitkä, 190 metriä leveä ja sen pinta-ala on 3,0 hehtaaria. Pohjoisempana on Korppusaari, joka on 190 metriä pitkä. Muita karttaan nimettyjä saaria ovat Kissasaari, Vähä-Kissa ja Paskosaari. Saarien korkeuserot järveen ovat pieniä. Järven ympäristössäkin mäet ovat matalia. Korkein mäki sijaitsee Toijanlahden rannassa ja se kohoaa 24 metrin korkeuteen.
Järven rantaviivan pituus on 24,3 kilometriä ja sen rannat ovat metsämaata. Suorantoja on vain Korppusaaren kohdalla Liehunsuolla ja etelämpänä Kotalahdella. Järvi sijaitsee haja-asutusalueella, missä on vain kolme kiinteää tilaa. Muu asutus on vapaa-ajan asuntoja, joita on rannoilla yli 90. Niille tulee tiet Rasin ja Pukarankulman kautta kulkevalta kylätieltä tai Kylämältä tulevalta yhdystieltä 3284.
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Pääskylänjoen valuma-alueella (35.76), jonka Pitkäjärven valuma-alueeseen (35.765) se kuuluu. Järven vedenpinnan korkeus on 123,8 metriä mpy.
Pitkäjärven valuma-alue on vesistöalueen latva-alueita, jonka pääjärvi Pitkäjärvi on. Isojärven kansallispuiston eteläosa kuuluu valuma-alueen piiriin. Pitkän järven luoteispään jatkeena on samaan kalliomurrokseen kuuluva Rasinjärvi (50 ha). Rasin kulmakunnalla Pitkäjärveen laskevat myös Salmijärvi (6 ha), jonka valuma-alueella sijaitsee esimerkiksi Kangastakunen (5 ha). Lännestä laskevat järven keskiosiin myös Jokuanjärvi (3 ha), Humalajärvi (17 ha) ja Kovasjärvi (9 ha), jotka laskevat Kissaniemen viereen, ja idästä päin Kotalahteen Saaresjärvi (67 ha), Nuorajärvi (26 ha), Kurkijärvi (70 ha), Kurkilammi (13 ha) ja Kuorejärvi (18 ha). Nämä viimeiset sijaitsevat kansallispuiston puolella. Vielä on yksi merkittävä järvi, joka laskee Toijanlahdelle. Se on Särkijärvi (98 ha), joka laskee siihen Heretynlammin (3 ha) kautta. Muita suoraan Pitkäjärveen laskevia järviä ovat Kalaton (1 ha), jolla tosin ei ole laskuojaa, ja vielä toinen laskuojaton Kalatonlammi Toijanlahdella ja Tuppilammi (1 ha), joka laskee Toijanlahteen.
Pitkäjärvi laskee Teinusjärven kautta Kuoksenjärveen. Vesireitti jatkuu sieltä Ruhkalammin ja Pukarajärven kautta lopulta Pitkäveteen.
Historiaa
Vuoden 1855−1856 Kalmbergin kartastossa Pitkäjärven vedenpinta on ollut niin korkealla, että järvellä on ollut vesiyhteys salmien kautta Teinusjärveen ja Saaresjärven samanaikaisesti. Kartan julkaisun jälkeen on ilmeisesti tapahtunut järvenlasku, jossa Teinusjärvi ja Saaresjärvi ovat kuroutuneet erilleen Pitkäjärvestä.
Glarus
Glarus on kaupunki Sveitsissä. Se on Glarusin kantonin pääkaupunki. Asukkaita on runsaat 12 000.
Nykyinen Glarusin kunta syntyi vuonna 2011, jolloin kolme naapurikuntaa, Ennenda, Netstal ja Riedern, yhdistettiin Glarusiin.
Sijainti
Kaupunki sijaitsee Linthjoen laaksossa, Linthalissa. Laakson itäpuolella nousevat Glarusin Alpit ja länsipuolella Schwyzin Alpit.
Liikenne
Linthiä seuraileva valtatie 17 pohjoisesta Klausenpass-solan yli Urin Altdorfiin kulkee Glarusin kautta. SBB:n rautatie Ziegelbrückestä kantonin eteläosaan, Linthalin kylään, kulkee Glarusin kaupungin kautta.
Andrew Joseph McDonald
Andrew Joseph McDonald (24. lokakuuta 1923 Savannah, Georgia – 1. huhtikuuta 2014 Palatine, Illinois ) oli Little Rockin roomalaiskatolisen hiippakunnan piispa Arkansasissa vuosina 1972–2000.
McDonald opiskeli Marist Schoolissa (Georgia), St. Charles Collegessa (Maryland) ja St. Mary’s Seminaryssa (Maryland). Hän sai pappisvihkimyksensä piispa Emmet M. Walshilta 8. toukokuuta 1948, minkä jälkeen hän jatkoi opintojaan Amerikan katolisessa yliopistossa ja Rooman Paavillisessa lateraaniyliopistossa.
McDonald sai 4. heinäkuuta 1972 nimityksen Little Rockin piispaksi. Hänet vihittiin piispaksi 5. syyskuuta arkkipiispa Thomas McDonoughin toimiessa pääkonsekraattorina, ja hänet asetettiin virkaan virallisesti 7. syyskuuta. Hänen edeltäjänsä oli Albert Lewis Fletcher ja seuraajansa J. Peter Sartain.
McDonald vastusti abortin sallimista korkeimman oikeuden taholta tapauksessa Roe vastaan Wade vuonna 1973. Hän johti tammikuisin abortinvastustajien vuosittaista March for Lifea Little Rockissa. Hän oli omistautunut ekumeenisille suhteille ja olikin mukana tukemassa Billy Grahamin herätyskokousta War Memorial Stadiumilla 1989. Vuonna 1990 McDonald otti kantaa John Edward Swindlerin teloitusta vastaan. Kyseessä oli ensimmäinen teloitus Arkansasin osavaltiossa yli 25 vuoteen.
Żagań
Żagań ( ja ) on kaupunki Bóbrjoen rannalla Lubuszin voivodikunnassa Länsi-Puolassa. Kaupungissa asui vuoden 2019 arvion mukaan 25 668 asukasta. Kaupunki oli historiallisesti Saganin sleesialaisten herttuoiden hallintokeskus, ja nykyisin se on Żagańin piirikunnan pääkaupunki. Kaupunki kuului alun perin Zielona Góran voivodikuntaan (1975–1988), mutta se on kuulunut Lubuszin voivodikuntaan vuodesta 1999.
Historia
Żagań mainittiin ensimmäisen kerran vuonna 1202 valtakirjassa, ja se kuului silloin Ala-Sleesian kreivikuntaan Wrocławissa piasti-herttua Henrik I Parrakkaan alaisuudessa. Vuonna 1251 se kuului uuteen Głogówin kreivikuntaan Henrik I:n lapsenlapsen Konrad I:n alaisuudessa. Konradin kuoltua vuonna 1274 perilliset jakoivat kreivikunnan uudestaan, ja Żagańin linnan peri Konradin nuorin poika Przemko Ścinawalainen, joka perusti sinne augustinolaisten kaanonien luostarin. Täten perustettiin Żagańin kreivikunta. Vuonna 1284 hän vaihtoi tiluksensa Ścinawan kreivikuntaan, ja häntä seurasi hänen vanhempi veljensä Konrad II Köyryselkä. Kun Konrad II kuoli vuonna 1304, kaikki Głogówin tilukset liitettiin jälleen yhteen hänen jäljelle jääneen veljensä Henrik III:n alaisuuteen.
Vuonna 1309 Henrik III:tä seurasi hänen vanhin poikansa Henrik IV Uskollinen, joka joutui vuonna 1321 jakamaan kreivikunnan uudelleen itsensä ja pikkuveljiensä kesken. Hän luovutti Głogówin Przemko II:lle ja vetäytyi Żagańiin, josta tuli uudelleen oman kreivikuntansa pääkaupunki. Vuonna 1329 Henrik III:n kaikista pojista tuli Juhana Luxemburgilaisen, Böömin kuninkaan, vasalleja – lukuun ottamatta Przemko II:tä, joka kuoli yhtäkkisesti kaksi vuotta myöhemmin. Kun Henrik VI Vanhempi, Henrik IV:n lapsenlapsi, kuoli vuonna 1393 ilman perillisiä, tilukset liitettiin jälleen yhteen Głogówin kanssa kunnes vuonna 1412 Jan I:stä, Henrik VIII Varpusen vanhimmasta pojasta, tuli koko Żagańin kreivikunnan hallitsija. Kiivaan perintötaistelun jälkeen hänen lapsensa Jan II Hullu myi sen lopulta Saksin ruhtinaalle Albert III:lle Wettinin suvusta, lopettaen näin vuosisatoja jatkuneen piastihallinnon.
right|thumb|Żagańin palatsi Vuonna 1549 valitsija Morits luovutti Żagańin Böömin kuninkaalle Ferdinand I:lle. Keisari Ferdinand II antoi lahjoitusmaan Albrecht von Wallensteinille, kenraalilleen kolmikymmenvuotisessa sodassa vuonna 1627. Sieltä se siirtyi loisteliaalle böömiläiselle Lobkowiczin suvulle, jotka rakensivat barokki-tyylisen Żagańin palatsin. Ensimmäisen Sleesialaissodan päätyttyä vuonna 1742, Żagańista tuli osa Preussia.
Vuonna 1786 lahjoitusmaan osti Peter von Biron, joka vuonna 1843 antoi sen tyttärelleen Dorothealle, Edmond de Talleyrandin, suuren ranskalaisdiplomaatin Charles Maurice de Talleyrandin pojan vaimolle, joka vietti eläkeikänsä Żagańissa. Fredrik Vilhelm IV:n myöntämä patentti 6. tammikuuta 1845 teki hänestä Saganin herttuattaren ja Napoleon III tunnusti arvonimen Ranskassa, suosien hänen poikaansa Louisia.
Ranskassa on sekä Saganin prince että duc. Tämä kaksoisarvonimi, joka on sekä preussilainen että ranskalainen, teki Saganin herttuasta neutraalin osapuolen toisessa maailmansodassa: hänen Château de Valençaystaan tuli turvallinen säilytyspaikka Louvren aarteille Saksan miehitettyä Ranskan. Toisen maailmansodan aikana kaupungista tuli pahamaineisen Stalag Luft III:n sijaintipaikka. Kaupunki siirrettiin Saksasta Puolaan muun Sleesian yhteydessä vuonna 1945, ja melkein koko Saganin väestö pakkosiirrettiin pois kaupungista. Tyhjennetty kaupunki asutettiin uudelleen puolalaisilla, joista monet olivat itse joutuneet pakkosiirretyiksi pois alueilta joista oli tullut osa Neuvostoliittoa.
Rashtra Sevika Samiti
Rashtra Sevika Samiti on intialainen hindunationalistinen naisjärjestö. Se sai alkunsa vuonna 1936, jolloin Laxmibai Kelkar perusti itsenäisen hindunationalistisen naisjärjestön, kun Rashtriya Swayamsevak Sanghin perustaja Keshav Baliram Hedgewar ei hyväksynyt naisia järjestöönsä. Hedgewar tosin tarjosi apua naisjärjestön perustamisessa.
Järjestöllä oli noin 380 000 jäsentä vuonna 2016 ja se järjestää omien tietojensa mukaan päivittäistä toimintaa yli 4000 paikallisosaston (shakha) kautta. Päivittäisten kokousten lisäksi järjestö järjestää erilaisia hyväntekeväisyystilaisuuksia, joiden teemat vaihtelevat vuosittain. Esimerkiksi vuonna 2015 järjestö keskittyi toiminnassaan tyttölapsiin. Järjestön naiskäsitys on konservatiivinen ja määrittelee naisen tehtäväksi ensisijaisesti miehen ja lasten palvelemisen. Yhteisön perustaja Laxmibai Kelkar painotti vapaaehtoisille, että avioliittoa ja muita sosiaalisia normeja ei tule hylätä. Rashtra Sevika Samiti järjestää opetustilaisuuksia ja itsepuolustuskursseja naisille. Itsepuolustuskursseilla opetetaan käyttämään puukkoja, keppejä ja miekkoja.
Miesten vastaavaan Rashtriya Swayamsevak Sangh -järjestöön verrattuna Rashtra Sevika Samiti on jäänyt vähäisemmäksi. Rashtra Sevika Samiti perusti yksikön Delhiin vasta vuonna 1960 ja se on kaikkein näkyvimmillään keskiluokkaisilla alueilla. Kaikkein suurin vaikutusvalta järjestöllä on Maharashtran osavaltiossa ja sen lähistöllä.
Unihalvaus
thumb|300px|[[John Henry Fuselin teoksen Painajainen (1781) uskotaan esittävän unihalvausta.]]
Unihalvaus on unen ja valveen rajalla esiintyvä tila, johon liittyy kyvyttömyys liikkua sekä kokemuksia pahuuden läsnäolosta, hallusinaatioita, paineen tunnetta rintakehän päällä ja hengitysvaikeuksia. Tässä tilassa ihminen on tietoinen ympäristöstään mutta ei pysty liikkumaan, mikä aiheuttaa hänessä pelkoa. Tila aiheutuu aivojen valvetilaa säätelevään mekanismiin tulleesta häiriöstä, minkä seurauksena tietoisuus herää ennen REM-uneen liittyvän lihashalvauksen päättymistä. Tila ei ole vaarallinen, mutta siihen liittyvän pelon takia se on monissa kulttuureissa liitetty aaveisiin, demoneihin ja ufosieppauksiin.
Kokemus
thumb|[[Eugène Thivierin veistos Le Cauchemar (1894)]] Unihalvauksessa ihminen makaa pystymättä liikuttamaan muita ruumiinosia kuin silmiään. Samalla hän kokee jotain pelottavaa. Unihalvaukset voidaan jakaa tilastollisesti kolmeen luokkaan. Tunkeutujakokemuksessa läsnä tuntuu olevan jokin paha olento. Siitä seuraa voimakas pelkotila ja joskus hallusinaatioita. Incubus-kokemuksessa henkilö kokee hengitysvaikeuksia ja painon tunnetta rinnan päällä, minkä hän usein tulkitsee kehon päällä olevaksi tai sen sisään tunkeutuvaksi olennoksi. Tasapainohallusinaatiossa henkilö voi kokea esimerkiksi sängyn keinumista, leijumista, nousemista tai putoamista, joskus kehostapoistumiskokemuksia.
Joskus henkilö näkee uhkaavan hahmon istuvan lähellä tai rintakehänsä päällä, joskus hän kokee pahuuden häilyvän juuri näkökentän ulkopuolella. Jotkut ovat nähneet sinisten olioiden tulevan ikkunan läpi.
Unihalvaus esiintyy useammin ihmisen herätessä kuin nukahtaessa, ja se on yleensä lyhytkestoinen. Kokemus päättyy yleensä muutaman kymmenen sekunnin jälkeen itsestään siihen, että lihakset alkavat toimia. Kohtaus on mahdollista saada loppumaan myös tahdonvoimalla, ulkoisella äänellä tai toisen ihmisen kosketuksella.
Syyt
Unihalvaus on seurausta aivojen valvetilaa säätelevään mekanismiin tulleesta häiriöstä. Ihmisen nähdessä REM-unta hänen luurankolihaksensa ovat halvautuneet, jotta hän ei liikkuisi ja satuttaisi itseään. Jos aivorungon vireystilaa säätelevät mekanismit aiheuttavatkin sen, että tietoisuus herää ennen lihashalvauksen päättymistä, henkilö kokee unihalvauksen. Tilaan liittyvän pelon aiheuttaa kyvyttömyys liikkua, vaikka ihminen on hereillä, sekä kokemus pahansuovan läsnäolosta.
Yleisyys
Unihalvauksen voi kokea kuka tahansa, eikä juuri mikään ennusta sen tuloa. Eri tutkimusten mukaan unihalvauksen on kokenut 15–40 prosenttia aikuisista ainakin kerran. Useimmiten unihalvaus alkaa 14–17-vuotiaana. Joillekin kokemus jää ainutkertaiseksi, mutta toiset saattavat kokea sen viikoittain. Ihminen voi tottua toistuviin unihalvauksiin niin, että kokemus ei enää ole pelottava.
Taipumus on voimakkaasti periytyvä, ja joissain suvuissa sitä esiintyy useammin kuin toisissa.
Altistavia tekijöitä
Stressin, masennuksen ja ahdistuneisuuden ei suoraan ole havaittu lisäävän unihalvausten riskiä, vaikka ne vaikuttavatkin uniin ja unenlaatuun. Altistavia tekijöitä ovat stressin ohella univaje, voimakas ruumiillinen rasitus, alkoholi ja selällään nukkuminen. Viimeksi mainittu saattaa aiheuttaa kielen valahduksen taaksepäin ja sitä kautta hengityskatkoksen, johon ihminen herää, vaikka osa hänen aivoistaan ovat yhä REM-unessa. Narkoleptikoilla unihalvaus on tavallisempi kuin muilla ihmisillä, sillä narkoleptikon lihashalvausmekanismi ei toimi kunnolla. On arvioitu, että noin 40–60 prosenttia narkoleptikoista kärsii myös unihalvauksista.
Hoito
Unihalvaus ei ole vaarallinen eikä liity mielenterveyden häiriöihin. Unihalvausta voidaan hoitaa samoilla lääkkeillä kuin lihasten jännitysjäykkyystilaa.
Kulttuuriviittaukset ja tutkimuksen historia
Unihalvauksessa koettuja hallusinaatioita ja läsnäolon tunnetta on käytetty eri kulttuureissa perusteena esimerkiksi aaveiden, demonien, ufojen ja erilaisten myyttisten olentojen olemassaololle. Unihalvauksia aiheuttavaa demonia on kutsuttu incubukseksi tai succubukseksi, ja sen tavoitteena on pelotella nukkujaa tai vietellä tämä näkemään seksuaalisia unia. Ufosieppauskokemukset on usein selitetty unihalvauskohtauksiksi, sillä niissä esiintyy sama halvaantumisen tunne, oudot havainnot ja leijaileminen kuin unihalvauksessakin. Ihmiset ovat kautta aikain pohtineet myös sitä, miksei kohtauksen aikana lähellä koettu läsnäolo voi koskaan olla hyvä, ja pahuudelle on yritetty löytää niin paranormaalia kuin uskonnollistakin selitystä. Suomen kielen sana "painajainen" saattaa alun perin olla kuvannut unihalvauksessa rinnan päällä istuvaa pahaa olentoa.
Nykyaikainen tieteellinen selitys unihalvaukselle, sen yleisyydelle ja harmittomuudelle muotoutui vasta 1980-luvun alussa ja vahvistui sitä seuranneissa lukuisissa tutkimuksissa.
Ylä-Majavesi
Ylä-Majavesi on Pirkanmaalla Ylöjärvellä Vekaran kylässä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Sipsiönjärven valuma-alueeseen. Ylä-Majavesi on osa Liesijoen aluetta.
Maantietoa
Järven pituus on 500 metriä, leveys 400 metriä ja pinta-ala 11 hehtaaria. Se sijaitsee Vekaran kylässä ja on neljästä samalla korkeudella olevasta järvestä keskimmäinen. Muut järvet ovat Ala-Majavesi, Syväjärvi ja Vekarajärvi. Järvellä on yksi lyhyt suo-oja sekä Vekarajärven 70 metriä pitkä Ylä-Majaveden kaakkoiskulmaan laskeva laskuoja. Järven oma laskuoja lähtee sen länsipäästä ja laskee 50 metrin jälkeen Ala-Majaveteen. Veden laskennallinen viipymä järvessä on 29 vuorokautta. Rantaviivan pituus on 1,9 kilometriä. Ranta on moreenipohjaista metsämaata lukuun ottamatta etelärantoja, jotka ovat soistunutta metsää ja peltoa. Rannoille on rakennettu viisi vapaa-ajan asuntoa. Järvestä etelään sijaitsee Mätäsniemen maatila, jonka läpi kulkee Vekaran ja Vahon välinen tie.
Vedenlaatu
Järven vedenlaatua on tutkittu talvella 2010. Se sijaitsee metsävaltaisella ja osittain soistuneella valuma-alueella. Vesi on ruskean väristä ja vedessä on runsaasti humusta. Tämä on tyypillistä suoalueella sijaitseville järville. Vesi on kirkasta ja lisäksi myös hapanta. Veden happamuustaso ei alittanut tutkimusaikana kertaakaan pH-arvoa 6,0. Järven puskurikyky happamoitumista vastaan oli vain välttävä, joten vuodenajat ja sääolot vaikuttivat veden happamuuteen. Järvessä oli vähän ravinteita ja sitä luonnehdittiin karuksi järveksi. Typpipitoisuus oli järvityypille luontaisella tasolla ja fosforipitoisuus oli talvella kohtalaisen alhainen. Kesällä järveä ei tutkittu, mutta sen fosforipitoisuus saattaa kohota hieman kesällä muiden lähijärvien tapaan. Fosforin osalta sen ravinnetaso ylittäisi silloin lievästi rehevöityneen järven tason. Happitilanne oli talvella tyydyttävä. Pintaveden happipitoisuus oli melko hyvä, mutta pohjalla happipitoisuus laski arvoon 2,1 milligrammaa litrassa vettä (mg/l). Humusta oli vedessä paljon, mikä kulutti happea nopeasti. Koko vesimassassa todettiin yleisesti happivajetta. Pintaveden hapen kylläisyysaste oli 51 % ja pohjalla se oli 16 %. Veden nopea vaihtuminen järvessä auttoi happitilannetta omalta osaltaan. Järvi soveltui virkistyskäyttöön melko hyvin, mutta vedenlaatua heikensivät humuksen suuri pitoisuus ja veden happamuus.
Slovakian neuvostotasavalta
Slovakian neuvostotasavalta, slovakiaksi Slovenská republika rád ,oli lyhytaikainen kommunistinen valtio. Se perustettiin 16. kesäkuuta 1919 ja sen olemassaolo päättyi 7. heinäkuuta 1919. thumb|oikea|250px|Slovakian neuvostotasavalta julistetaan perustetuksi [[Prešovissa.]] Slovakian neuvostasavallan hallitus piti kokouksensa Prešovissa. Sen johtaja oli kansallisuudeltaan tšekkiläinen journalisti Antonin Janoušek. Kyseessä oli neljäs kommunismin nimeen vannova hallinto maailmassa.
Vuoden 1918 lopulla juuri perustetun Tšekkoslovakian joukot alkoivat miehittää nykyisen Slovakian aluetta ympärysvalloilta saamiensa lupausten mukaisesti. Alueen eteläosat olivat Unkarin neuvostotasavallan miehittämiä ja sen joukot auttoivat uuden neuvostotasavallan perustamisessa. Käytännössä Slovakian neuvostotasavalta oli Unkarin neuvostotasavallan nukkevaltio. Pian puhkesi lyhyt sota Unkarin, Tšekkoslovakian ja Romanian välille, jonka seurauksena Slovakian neuvostotasavallan alue liitettiin Tšekkoslovakiaan.
Kuusilmä
Kuusilmä (Hiodon tergisus) on kuusilmien (Hiodontidae) heimoon kuuluva lauhkean vyöhykkeen makeissa vesissä elävä kalalaji.
Kuusilmän tavanomainen pituus on 28,3 senttimetrin luokkaa. Maksimissaan se voi kasvaa 47 senttimetrin mittaiseksi. Suurin julkaistu paino on 907 grammaa.
Kuusilmän lisääntyminen voi tapahtua suuren kirkasvetisen virran yläjuoksulla. Mäti on puoliksi kelluvaa ja ajautuu alavirtaan tai seisovaan veteen.
Särkijärvi (Kuhmoinen, Kylämä)
Särkijärvi on Pirkanmaalla Kuhmoisten Kylämässä sijaitseva järvi.
Loona (laulaja)
thumb|Loona Marie-Jose van der Kolk, tunnetaan myös nimillä Loona ja Carisma (s. 16. syyskuuta 1974 IJmuiden) on hollantilainen pop-laulaja.
Särkijärvi (Kuhmoinen, Kylämä)
Maantietoa
Järven pinta-ala on 98 hehtaaria ja se on 2,5 kilometriä pitkä ja 1,0 kilometriä leveä. Keskellä järveä on kaksi vastakkaista niemeä, joiden väliin jää 100 metriä leveä salmi. Salmi yhdistää siten kaksi järvenosaa, joista läntisen osan rikkoo kolme saarta ja kolmas niemi ja itäisen osan rikkovat Lortinniemi ja Särkiniemi. Säkiniemi suojaa etelässä 700 metriä pitkää Tallahtea. Järven lähiympäristö on alavaa maastoa, jossa korkein mäki on alle 20 metriä korkea. Järvellä on kartan mukaan 13 saarta, joiden nimiä ei kartoissa ilmoiteta. Itäisen järvenosan kolme suurta saarta ovat 150–180 metriä pitkät ja 40–70 metriä leveät. Suurimman saaren pinta-ala on kartasta mitattuna 0,8 hehtaaria. Muut saaret ovat pieniä luotoja. Järven rantaviivan pituus on 12,7 kilometriä ja sen rannat ovat metsämaata. Järvi sijaitsee haja-asutusalueella, joka muodostuu yhdestä entisestä maatilasta ja yli kymmenestä vapaa-ajan asunnosta. Niille tulee tiet yhdystieltä 3284.
Loona (laulaja)
Marie aloitti uransa DJ Sammyn kanssa duona. He esiintyivät yhdessä nimellä DJ Sammy featuring Carisma. Ensimmäisen hittinsä "Life is Just a Game", he julkaisivat vuonna 1996. Kappaletta seurasivat singlet "You Are My Angel", "Prince of Love" ja "Golden Child". Kaikki nämä kappaleet julkaistiin heidän debyyttialbumillaan Life Is Just A Game.
Särkijärvi (Kuhmoinen, Kylämä)
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Pääskylänjoen valuma-alueella (35.76), jonka Pitkäjärven valuma-alueeseen (35.765) se kuuluu. Järven vedenpinnan korkeus on 127,2 metriä mpy. Siihen on johdettu yli kymmenen metsäojaa. Niiden lisäksi järveen laskee muutaman järven laskuoja. Näitä ovat Särkilammi (4 hehtaaria, ha), joka laskee Lortinniemen juureen, ja Kannuslammi (1 ha), joka laskee läntiseen osaan ja jonka kautta laskevat Särkijärveen myös eräs nimetön lampi, Likolammi, Vuorisjärvi (2 ha) ja ojan valuma-alueen latvoilta esimerkiksi Vatijärvi (10 ha).
Loona (laulaja)
Kesällä 1998 Marie aloitti uuden projektin nimeltä Loona, jonka tuottajana toimi DJ Sammy. Ensimmäinen single oli cover Paradision kappaleesta "Bailando", ja siitä tuli kesähitti Saksassa, saavuttaen singlelistan ykkössijan. Syksyllä kappaletta seurasi single "Hijo de la Luna" (Mecano-cover), joka oli myös singlelistan ykkösenä Saksassa. Vuonna 1999 hän julkaisi ensimmäisen studioalbuminsa, nimeltään Lunita, joka oli kokonaan espanjankielinen.
Diskografia
thumb|Loona vuonna 2009.